### 4.      [adresse] og prioritering af strækninger

**Åbent**

Sagsnr.: 326-2015-32189       J.nr.: 05.00.05           Dokumentnr.:
326-2016-394856

**Sagstype**

Drøftelse.

**Resume og sagens baggrund**

I budgetaftalen for 2015-2018 er det aftalt, at der skal
udarbejdes en plan for udbygning af cykelstinettet i Kalundborg Kommune og
beskrivelse af fem prioriterede stiprojekter. Den foreliggende plan er
udarbejdet på baggrund af borgerhenvendelser, forslag fra workshop med interessenter,
input fra skolerne samt ønsker fra Teknik- og Miljøudvalget fremsat ved
statusorienteringen på TMU den 11. august 2016.

**Indstillinger**

Chefen for Vej, Ejendom og Affald indstiller, at udvalget
drøfter cykelstiplanen (rutekortet), og udvælgelsen af de fem prioriterede
strækninger.

**Behandling**

Teknik- og Miljøudvalget.

**Sagsfremstilling**

I forbindelse med budgetaftalen for 2015-2018 blev det
aftalt, at der skal udarbejdes en plan for udbygning af cykelstinettet i
Kalundborg Kommune, samt en prioritering af 5 projekter, der skal beskrives
nærmere i forhold til anlæg og økonomi.

Teknik- og Miljøudvalget har ønsket løbende at følge med i
processen, og der lægges op til en afrundende drøftelse i udvalget.
Cykelstiplanen fremlægges til endelig vedtagelse i januar 2017.

*Cykelstiplan*

Der foreligger nu et forslag til en cykelstiplan, hvis mål
er at sammenbinde og udbygge det eksisterende net af cykelstier, så det
betjener trafikale mål som skoler, institutioner, centerområder, arbejdspladser
samt fritidsaktiviteter sikkert og trygt.

Sammen med cykelstiplanen er udarbejdet et oplæg til
formulering af en Cykelpolitik for Kalundborg Kommune (se dagsordenspunkt
Cykelpolitik). Baggrund og mål for cykelstiplanen er beskrevet i tekst i
Cykelpolitikkens fokusområde 4+5, således at Cykelpolitikken selvstændigt kan
anvendes som overblik og borgerrettet dokument.

I udarbejdelsen af cykelstiplanen er der taget udgangspunkt
i en række eksisterende planer for kommunen, herunder bl.a. Kommuneplan 2013, De
grønne planer for Kalundborg By, Høng og Svebølle, Handlingsplanerne for 2011 –
2015 samt trafiksikkerhedsplanen fra 2009, borgerhenvendelser, forslag fra
workshop med interessenter, input fra skolerne samt ønsker fra Teknik- og
Miljøudvalget fremsat ved statusorienteringen på TMU i august 2016.

Cykelstiplanen består af udpegning af et hovedstinet og et
forslag til prioritering. Hovedstinettet viser eksisterende og ønskede nye stier.
Desuden vises et groft bud på hvordan hovedstierne kan suppleres med et
rekreativt stinet.

Ulrik Kjær er dannet ud fra følgende mål i
prioriteret rækkefølge:

· At give sikre stiforbindelser
til skoler (kommunale og private skoler, gymnasier, VUC og HF) og idrætsanlæg.

· At give sikre
pendlerforbindelser til større arbejdspladser.

· At forbedre adgange til bykerner
og stationer herunder også den nye Station East.

· At forbinde [adresse] og de
fire øvrige centerbyer (Høng, Gørlev, Svebølle og Ubby-Jerslev).

· At forbinde Kalundborg Kommune
med de omkringliggende kommuner.

*Prioritering*

Alle strækninger i hovedstinettet er registreret med hensyn
til, om der i dag er cykelsti, kantbaner eller ingen faciliteter. Herefter er
det vurderet, om forholdene er tilstrækkelige. Alle strækninger, hvor der
ønskes etablering af bedre cykelfaciliteter, er dernæst vægtet ud fra målene i cykelstiplanen.
Dette ses detaljeret i bilag 1. Alle strækninger med 8-11 point er angivet i
cykelstiplanen med foreslået prioriteringsrækkefølge.

De 5 højestprioriterede stier vil blive nærmere beskrevet og/eller
projekteret på et niveau, så de er egnede som ansøgningsmateriale i forbindelse
med eventuelle centrale cykelstipuljer, eller indstilling til det kommunale
anlægsbudget. De øvrige stier vil fortsat indgå i visionen for det fremtidige
stinet og etableres efterhånden, som der bliver mulighed for det.

Det skal bemærkes, at der ikke i øjeblikket er udmeldt
centrale cykelstipuljer.

Ændringer foretaget på baggrund af tilbagemeldinger fra TMU
den 11. august 2016:

· Stiforslaget til den nye station
ved Novo afslutter ikke længere ved [adresse], men ved [adresse]

· Stiforslaget fra Bygaden til
Fuglede Sportsplads via Fugledevej er fjernet

Beth Nilsson fra Slagelse
Landevej til [adresse] via Dyssevej er tilføjet

· Seks nye stiforslag er
”tilføjet” da nogle strækninger er delt op i delstrækninger for at give et
bedre overblik over de enkelte stier i stedet for meget lange strækninger med
allerede anlagte stier. De nye stier er markeret med mørkeblåt i [adresse] arket
(Bemærk det også ændrer på nummereringen af stierne, nummereringen i parentes
er den gamle nummerering)

**Økonomiske konsekvenser**

Kommunalbestyrelsen vedtog den 26. august 2015 at give en
anlægsbevilling på i alt 500.000 kr. til udarbejdelse af en plan for udbygning
af cykelstinettet og beskrivelse af fem prioriterede stiprojekter.
Anlægsbevillingen er overført til budget 2016.

**Bilag**

|  |  |
| --- | --- |
| [adresse] til Cykelstiplan\_01-12-16 | 326-2016-415651 |
| Bilag 1 - Tabeloversigt over pointgivning for ønskede stier | 326-2016-416006 |